Izaro Arruti

Izaro Arruti Agirreurreta (Andoain, Gipuzkoa, 1996) hizkuntzalaria, soziolinguista eta telebistako aurkezlea da. 

EuskarAbenturako kidea izan da hainbat ediziotan. Badalab hizkuntza eta gizarte berrikuntzarako laborategiko langilea da.

2025eko abenduan Tribuaren Berbak telebista saioko aurkezle lanetan hasi zen.

 Bizitza eta ibilbidea 

 Prestakuntza akademikoa 
English as a Second Language gradua ikasi zuen (Mount Royal University, 2014). Ondoren Ingeles, Frantses eta Euskal filologia ikasketak egin zituen (Universitat Autònoma de Barcelona, 2016-2020). Hizkuntza eta Literatura espezialitateko Hezkuntza Masterra ikasi zuen (Mondragon Unibertsitatea, 2021) bai eta Atzerriko Unibertsitateetan Euskara Irakasteko prestakuntza (EHU).

Formazio horiez gain, Gazte Ekoliderrak programan aritu zen.

 Ibilbide profesionala 
Bere ibilbide profesionala CROMA erakundeko proiektu sozio-hezitzaileak dinamizatzen zein koordinatzen hasi zuen. Jarraian, IES edo Académie de Toulouse bezalako erakundeetan hizkuntza klaseak ematen bai eta itzulpen zerbitzuak eskaintzen aritu da. Euskal Herrira bueltan, Mundukide fundazioan GEHIKOOP “Gizarte eraldaketarako hezkuntza Kooperatiboa” proiektuan ibili da eta EuskarAbentura espedizioan hiru urtez begirale zein koordinatzaile lanetan jardun du. 

Gainera eraldaketa soziala bilatzen duten hainbat ekimen/erakundeetan bolondres bezala ere aritu da: Emaüs, Alternatiba/Bizi! edota Donostiko Giza Eskubideen Zinemaldia. EuskarAbentura espedizioko hizkuntza arduraduna eta ikerlaria izan zen.

2022ko irailean Badalab Hizkuntza Berrikuntza Laborategian hasi zen lanean. 2025eko abenduan EITBko Tribuaren Berbak saioko aurkezle lanetan hasi zen.

 Lanak 

 Telebista 
+UrteakIzenburuaTelebista kateaOharrak2025Tribuaren BerbakETB1Bigarren denboraldiko aurkezlea Kike Amonarrizekin batera, hamalau saio.

 Sariak 

 2021 Txillardegi-Hausnartu Soziolinguistika Sariak XIV. edizioa - Hezkuntza soziolinguistikoa: Euskal Herrian han eta hemen dauden material eta baliabideen bilketa, azterketa eta sailkapena.

 Erreferentziak 

 Kanpo estekak 

 Hezkuntza soziolinguistikorako materialen bilduma
 Tribuaren Berbak saioa

Kategoria:Telebista aurkezleak
Kategoria:Andoaindarrak